stanford-oval/wikipedia huggingface dataset:
ברוס מריאנוף

| --- | --- |
אין תמונה חופשית
 לידה:  26 בפברואר 1947 (בן 77) פילדלפיה, ארצות הברית 
 ענף מדעי:  כימיה 
 מקום לימודים:  אוניברסיטת דרקסל  אוניברסיטת פרינסטון 
 פרסים והוקרה:  חבר החברה האמריקאית לכימיה  עמית באגודה האמריקאית לקידום המדע  עמית האגודה המלכותית לכימיה 
 אתר רשמי
 
ברוס אליוט מריאנוף (באנגלית: Bruce Eliot Maryanoff, נולד ב-26 בפברואר 1947 בפילדלפיה) הוא כימאי יהודי-אמריקאי בתחום הכימיה האורגנית והרפואה. הוא המציא יחד עם ג'וזף גדוקי את התכשיר טופירמאט, החשוב בטיפול באפילפסיה ובמניעת מיגרנה.
ביוגרפיה

ברוס מראנוף נולד בפילדלפיה בשנת 1947. כבר בגיל 8 בנה לעצמו מעבדה בבית.
מריאנוף סיים בשנת 1969 תואר ראשון בכימיה וב-1972 דוקטורט בכימיה אורגנית באוניברסיטת דקסל בהנחייתו של פרופ' רוברט הצ'ינס.
בשנים 1972–1974 עשה פוסט-דוקטורט במחלקה לכימיה של אוניברסיטת פרינסטון אצל פרופ' קורט מינסלו.
בשנת 1974 הצטרף מריאנוף למעבדות חברת מקניל (אנ') הקשורה לתאגיד ג'ונסון אנד ג'ונסון והתקדם עד לעמדה המדעית הבכירה ביותר בחברה.
בשנת 2010 הוא פרש ממחלקת המחקר ופיתוח של חברת ג'ונסון את ג'ונסון והתחיל לעבוד במכון ברוך בלומברג בדוילסטאון שבפנסילבניה, ובמכון המחקר סקריפס בלה ג'ולה שבקליפורניה.
הוא מכהן כעורך משנה בכתב העת המדעי ACS Medicinal Chemistry Letters.
מריאנוף גילה יחד עם ז'וזף גדוקי את הטופירמאט, תרופה נגזרת סולפמאט של סוכר הפירות - ד-פרוקטוז, שהפכה לתכשיר יעיל באפילפסיה ובמיגרנה. המכירות השנתיות של תרופה זו מגיעות ל-2 מיליארד דולר ויותר. הטופירמאט הוא מרכיב בכמוסה Qsymia נגד השמנת יתר, לצד פנטרמין.
בהמשך פיתח מריאנוף עשרות חומרים מתוכם כ-13 בעלי פוטנציאל לשימוש רפואי.
תרם תרומה חשובה להבנת הסטראו-כימיה למנגנון תגובת ויטיג.
בהמשך עסק בחקר השפעתם של ננוליפידים -דמויי HDL (ליפופרוטאינים בעלי צפיפות גבוהה) במניעת אתרוסקלרוזיס, תרומתם של פפטידים ציקליים כמודולטורים של המיקרוביום במערכת העיכול במניעת אתרוסלקרוזיס ויישום פעילותם של מעכבי HDAC (היסטון דה-אצטילז) כמודולטורים של דרכים אפיגנטיות - למשל בתחום ציסטיק פיברוזיס, הדלדול השרירי השדרתי SMA (אטרופיה שרירית ספינלית)
מריאנוף פרסם 280 פרסומים מדעיים, עורך מספר ספרים וכותב מאמרים.
ברשותו גם 101 פטנטים בארצות הברית.
ביוגרפיה > חייו הפרטיים

מריאנוף נשוי משנת 1971 לד"ר סינתיה מריאנוף (לבית מילבסקי, ילידת 1949). גם היא כימאית אורגנית ופרופסור במכון ברוך בלומברג.
הם מתגוררים כיום בניו הופ, פנסילבניה.
תחביביו כוללים בישול, גינון, עיצוב אדריכלי, סידור פרחים ומוזיקה. בנוסף יש לו אוסף מובחר של צפרדעי קרמיקה.
כחובבי קפה מושבעים, הקימו בני הזוג מריאנוף את חברת Absolute Palate המייצרת קפה המופק מ"חגורת הקפה קונה" שבהוואי.
פרסים ואותות הוקרה

2000 - מדליית "גיבורי הכימיה" של החברה האמריקאית לכימיה
2000 - חבר בחברה המלכותית לכימיה
2003 - מדליה לכימיה התעשייתית של החברה האמריקאית לכימיה
2008 - שמו הונכס להיכל התהילה של המחלקה לכימיה הרפואית של החברה האמריקאית לכימיה
2008 - פרס אדווארד סוסמן של המחלקה לכימיה רפואית של החברה האמריקאית לכימיה
2010 - הפרס פאול ארליך של החברה לכימיה טיפולית (Société de Chimie Thérapeutique)
2013 - פרס א.ב. הרשברג של החברה האמריקאית לכימיה עבור תגליות חשובות של חמרים פעילים מבחינה רפואית
הערות שוליים

1 2 3 4 5  W.Kinney 2010
↑   באתר benthamscience
משרד קשרי הציבור של הבית הלבן

| --- | --- |

 מידע כללי
 סוכנות אם:  משרד הבית הלבן
 תאריך הקמה:  1974
 מנהל:  ג'ים גויר
 מטה מרכזי:  האגף המערבי של הבית הלבן
 
המשרד לקשרי ציבור של הבית הלבן (באנגלית: Office of Public Liaison, בראשי תיבות: OPL) הוא יחידה, הפועלת במסגרת משרד הבית הלבן למדיניות. תפקידו העיקרי הוא לשמש כגשר בין הממשל הפדרלי לבין קבוצות וארגונים מגוונים בציבור האמריקאי, במטרה לקדם דיאלוג ולתאם שיתופי פעולה עם אוכלוסיות שונות.
המשרד לקשרי ציבור הוקם בשנת 1974 תחת ממשלו של הנשיא ג'רלד פורד, ונועד להגביר את מעורבות הציבור במדיניות הממשל. במהלך השנים הרחיב המשרד את תחומי פעילותו וכיום הוא מקיים קשרים עם מגוון רחב של גופים, בהם ארגונים חברתיים, קהילות דתיות, איגודים מקצועיים, עסקים, קבוצות אקדמיות ופעילים אזרחיים.
המשרד לקשרי ציבור ממלא תפקיד משמעותי בגיוס תמיכה ציבורית למדיניות הממשל. בתקופות שונות הוא שימש כלי ליצירת קואליציות בין קבוצות מגוונות, וכן פלטפורמה להשמעת קולם של מגזרים שהודרו בעבר ממוקדי קבלת ההחלטות.
תפקידים

ליצור קשר עם קבוצות מגוונות ולהקשיב לצרכים ולדאגות שלהן בנוגע למדיניות הממשל.
לספק מידע והסברה על מדיניות ומיזמים של הבית הלבן.
לגייס תמיכה ציבורית ליוזמות הנשיא ולמדיניות הפדרלית.
לתאם פגישות ואירועים בין נציגי הממשל לבין ארגונים אזרחיים.
לשמש כערוץ תקשורת דו-כיווני בין הבית הלבן לבין הציבור הרחב, כולל קבוצות שהיו בעבר מודרות ממוקדי קבלת ההחלטות.
סגל

בראש המשרד עומד מנהל הממונה על ידי נשיא ארצות הברית. המשרד כולל צוותים המתמקדים בתחומים שונים של קהילות מיעוטים ומגזרים שונים. בהרבה מקרים, סדרי העדיפויות של המשרד משתנים בהתאם למדיניות הנשיא המכהן.
סגל המשרד לקשרי הציבור של הבית הלבן תחת ממשל דונלד טראמפ השני:
סגן עוזר הנשיא ומנהל משרד קשרי הציבור: ג'ים גויר
סגנית עוזר הנשיא ומנהלת קשרי מיעוטים (קהילות האפרו-אמריקאיות, הלטינים והנשים): לין פאטון
עוזרת מיוחדת לנשיא וסגנית מנהל משרד קשרי הציבור: ברט פאוול
עוזרת מיוחדת לנשיא ומנהלת קשרי העסקים: היילי בורדן
עוזר מיוחד לנשיא ומנהל היוזמות האסטרטגיות: אלכס פלמיסטר
הערות שוליים

↑  About the Office of Public Engagement, The White House (באנגלית)
↑  Office of Public Engagement, The White House (באנגלית אמריקאית)
↑  President Trump Announces Appointments to the White House Offices of Communications, Public Liaison, and Cabinet Affairs, The White House, ‏2025-01-25 (באנגלית אמריקאית)
דמיאן לילארד

| --- | --- |

לילארד בשנת 2021
 לידה:  13 ביולי 1990  (בן 34) אוקלנד, ארצות הברית
 עמדה:  רכז
 גובה:  1.88 מטר
 מספר:  0
 מכללה:  אוניברסיטת וובר סטייט
 דראפט:  בחירה שישית, 2012 פורטלנד טרייל בלייזרס
 קבוצות כשחקן
 2012–2023 2023–:  פורטלנד טרייל בלייזרס מילווקי באקס
 הישגים כשחקן
 9 בחירות למשחק האולסטאר (2014, 2015, 2018–2021, 2023–2025)  בחירה לחמישיית העונה (2018)  4 בחירות לחמישיית העונה השנייה (2016, 2019–2021)  2 בחירות לחמישיית העונה השלישית (2023,2014)  רוקי השנה ב-NBA ‏(2013)  חמישיית הרוקיז של העונה‏ (2013)  פרס האזרחות (2019)  פרס השחקן הקבוצתי של העונה‏ (2021)  זוכה תחרות השלשות ‏(2023,2024)  מנצח אתגר הכישורים של ה-NBA 2013,2014 MVP של משחק האולסטאר (2024)
דמיאן למונטה אולי לילארד (באנגלית: Damian Lamonte Ollie Lillard; נולד ב-15 ביולי 1990) הוא כדורסלן אמריקאי, המשחק בעמדת הרכז בקבוצת מילווקי באקס מליגת ה-NBA.
ראשית חייו

לילארד נולד באוקלנד שבקליפורניה. בנערותו למד בתיכון "אוקלנד היי" בעיר, ושיחק במדי קבוצת הכדורסל של בית הספר. בעונת הג'וניור רשם ממוצעים של 20 נקודות, ארבעה ריבאונדים וארבעה אסיסטים ובעונת הסניור רשם ממוצע קליעה של מעל 28 נקודות למשחק, כולל משחק שיא בו קלע 45 נקודות.
ראשית חייו > קריירת מכללות

עם סיום לימודיו התיכוניים נרשם לילארד לאוניברסיטת וובר סטייט, ושיחק במדי קבוצת הכדורסל, המשחקת בחטיבת "ביג סקיי" של ליגת ה-NCAA. כבר כפרשמן החל לילארד להיות מרכיב חשוב בקבוצה. הוא היה לרכז הפותח של האוניברסיטה כשעלה בחמישייה ב-26 משחקים מ-31 המשחקים בהם שותף, ורשם 11.5 נקודות למשחק, שני בקבוצה רק לקלן מקוי, והיה למוסר הטוב ביותר של האוניברסיטה עם 2.9 אסיסטים למשחק. לילארד הוביל את קבוצתו לאליפות חטיבת הביג סקיי, ובסיום העונה נבחר לפרשמן המצטיין, ולחמישיית השחקנים המצטיינים בחטיבה כולה.
בעונת הסופומור שלו היה לילארד לשחקן המשמעותי ביותר בקבוצתו. הוא היה לקלע המצטיין בחטיבה כולה עם 19.9 נקודות, והיה למחלק האסיסטים הטוב בקבוצה, כשעם 3.6 למשחק היה גם למוסר הרביעי בטיבו בחטיבה כולה. במהלך העונה הוא קבע את שיא הקריירה שלו עד לאותו הזמן כשקלע 36 נקודות, כולל שש קליעות משבעה ניסיונות מקשת השלוש, במשחק מול אוניברסיטת איסטרן וושינגטון, הוביל את וובר סטייט לאליפות החטיבה שנה שנייה ברציפות, ובסיום העונה נבחר לשחקן המצטיין בחטיבת הביג סקיי.
בעונתו השלישית במכללות, עונת 2010/2011 הספיק לילארד לשחק מספר משחקים מועט, בטרם נפצע ברגלו, והחמיץ את שארית העונה. הוא שב לשורותיה של קבוצת הכדורסל של המכללה לקראת עונת 2011/2012, ונתן את אחת מהעונות הטובות ביותר של שחקן בתולדות וובר סטייט. הוא רשם שיא קריירה אישי במכללות בכל אחד מהפרמטרים, כשקלע 24.5 נקודות, באחוזי הקליעה הטובים בקריירה מכל הטווחים, הוסיף 5.0 ריבאונדים, 4.0 אסיסטים ו-1.5 חסימות למשחק. הוא היה הקלע הטוב ביותר בחטיבה, והשני בטיבו במכללות כולן, אחרי רג'י המילטון, ורשם את ממוצע הנקודות הגבוה ביותר לעונה בתולדות וובר סטייט. לילארד נבחר לאורך העונה חמש פעמים לשחקן השבוע בביג סקיי, ובתום העונה נבחר פעם נוספת לשחקן העונה בחטיבה, ואף לחמישיית העונה השלישית במכללות כולן. הוא היה לשחקן הראשון מחטיבת הביג סקיי שנבחר לאחת מחמישיות העונה ב-NCAA, ואף היה אחד מחמשת המועמדים הסופיים לפרס בוב קוזי.
על אף שהחמיץ כמעט שנה שלמה, סיים לילארד את קריירת המכללות שלו כקלע השני בטיבו באוניברסיטת וובר סטייט בכל הזמנים, וקלע החמישי בטיבו בחטיבה הביג סקיי עם 1,934 נקודות.
קריירת ה-NBA > מילווקי באקס

ב-27 בספטמבר 2023 עבר בטרייד משולש (מילווקי באקס, פורטלנד טרייל בלייזרס, פיניקס סאנס) למילווקי באקס, בטרייד זה היו מעורבים גם השחקנים ג'רו הולידיי שעשה את הדרך ההפוכה לפורטלנד ביחד עם דיאנדרה אייטון שעבר אלייה מפיניקס, ויוסוף נורקיץ' שהגיע במקומו לפיניקס מפורטלנד.
לילארד נבחר ל-MVP במשחק האולסטאר 2024, בו קלע 39 נקודות. כמו כן, זכה, בפעם השנייה ברציפות, בתחרות השלשות בסופשבוע של האולסטאר 2024.
סטטיסטיקות הקריירה > בליגת ה-NCAA

| עונה | קבוצה | משחקים | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2008/2009 | וובר סטייט | 31 |  | 0.434 | 0.374 | 0.841 | 3.9 | 2.9 | 1.1 | 0.2 | 11.5 |
| 2009/2010 | וובר סטייט | 31 | 34.3 | 0.431 | 0.393 | 0.853 | 4.0 | 3.6 | 1.1 | 0.1 | 19.9 |
| 2010/2011 | וובר סטייט | 10 | 28.5 | 0.438 | 0.345 | 0.857 | 3.8 | 3.3 | 1.4 | 0.2 | 17.7 |
| 2011/2012 | וובר סטייט | 32 | 34.5 | 0.467 | 0.409 | 0.887 | 5.0 | 4.0 | 1.5 | 0.2 | 24.5 |
| קריירה |  | 104 | 33.6 | 0.867 | 0.390 | 0.867 | 4.3 | 3.5 | 1.2 | 0.2 | 18.6 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | פורטלנד | 82 | 82 | 38.6 | 0.429 | 0.368 | 0.844 | 3.1 | 6.5 | 0.9 | 0.2 | 19.0 |
| 2013/2014 | פורטלנד | 82 | 82 | 35.8 | 0.424 | 0.394 | 0.871 | 3.5 | 5.6 | 0.8 | 0.3 | 20.7 |
| 2014/2015 | פורטלנד | 82 | 82 | 35.7 | 0.434 | 0.343 | 0.864 | 4.6 | 6.2 | 1.2 | 0.3 | 21.0 |
| 2015/2016 | פורטלנד | 75 | 75 | 35.7 | 0.419 | 0.375 | 0.892 | 4.0 | 6.8 | 0.9 | 0.4 | 25.1 |
| 2016/2017 | פורטלנד | 75 | 75 | 35.9 | 0.444 | 0.370 | 0.895 | 4.9 | 5.9 | 0.9 | 0.3 | 27.0 |
| 2017/2018 | פורטלנד | 73 | 73 | 36.6 | 0.439 | 0.361 | 0.916 | 4.5 | 6.6 | 1.1 | 0.4 | 26.9 |
| 2018/2019 | פורטלנד | 80 | 80 | 35.5 | 0.444 | 0.369 | 0.912 | 4.6 | 6.9 | 1.1 | 0.4 | 25.8 |
| 2019/2020 | פורטלנד | 66 | 66 | 37.5 | 0.463 | 0.401 | 0.888 | 4.3 | 8.0 | 1.1 | 0.3 | 30.0 |
| 2020/2021 | פורטלנד | 67 | 67 | 35.8 | 0.451 | 0.391 | 0.928 | 4.2 | 7.5 | 0.9 | 0.3 | 28.8 |
| 2021/2022 | פורטלנד | 29 | 29 | 36.4 | 0.402 | 0.324 | 0.878 | 4.1 | 7.3 | 0.6 | 0.4 | 24.0 |
| 2022/2023 | פורטלנד | 58 | 58 | 36.3 | 0.463 | 0.371 | 0.914 | 4.8 | 7.3 | 0.9 | 0.3 | 32.2 |
| 2023/2024 | מילווקי | 73 | 73 | 35.3 | 0.424 | 0.354 | 0.920 | 4.4 | 7.0 | 1.0 | 0.2 | 24.3 |
| קריירה |  | 842 | 842 | 36.2 | 0.438 | 0.371 | 0.897 | 4.2 | 6.7 | 1.0 | 0.3 | 25.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | פורטלנד | 11 | 11 | 42.4 | 0.439 | 0.386 | 0.894 | 5.1 | 6.5 | 1.0 | 0.1 | 22.9 |
| 2014/2015 | פורטלנד | 5 | 5 | 40.2 | 0.406 | 0.161 | 0.781 | 4.0 | 4.6 | 0.4 | 0.6 | 21.6 |
| 2015/2016 | פורטלנד | 11 | 11 | 39.7 | 0.368 | 0.393 | 0.910 | 4.3 | 6.3 | 1.3 | 0.3 | 26.5 |
| 2016/2017 | פורטלנד | 4 | 4 | 37.8 | 0.433 | 0.281 | 0.960 | 4.5 | 3.3 | 1.3 | 0.5 | 27.8 |
| 2017/2018 | פורטלנד | 4 | 4 | 40.5 | 0.352 | 0.300 | 0.882 | 4.5 | 4.8 | 1.3 | 0.0 | 18.5 |
| 2018/2019 | פורטלנד | 16  | 16  | 40.6 | 0.418 | 0.373 | 0.833 | 4.8 | 6.6 | 1.7 | 0.3 | 26.9 |
| 2019/2020 | פורטלנד | 4 | 4 | 35.8 | 0.406 | 0.394 | 0.970 | 3.5 | 4.3 | 0.5 | 0.3 | 24.3 |
| 2020/2021 | פורטלנד | 6 | 6 | 41.3 | 0.463 | 0.449 | 0.940 | 4.3 | 10.2 | 1.0 | 0.7 | 34.3 |
| 2023/2024 | מילווקי | 4 | 4 | 39.0 | 0.420 | 0.417 | 0.974 | 3.3 | 5.0 | 1.0 | 0.0 | 31.3 |
| קריירה |  | 65 | 65 | 40.2 | 0.412 | 0.373 | 0.894 | 4.4 | 6.2 | 1.2 | 0.3 | 26.1 |
הערות שוליים

1 2 3 4 5 6  ביוגרפיה באתר וובר סטייט
↑  סטטיטסטיקות קבוצתיות וובר סטייט 2008/2009
↑  2009-10 Big Sky Conference Season Summary
↑  2011-12 Season Summary
↑  Lillard Among Cousy Final Five
↑  Portland Trail Blazers vs. Oklahoma City Thunder recap
↑  Blazers' Lillard named Kia NBA Rookie of the Year באתר nba.com
↑  2012-13 NBA Awards Voting
↑  שגיא רפאל‏, פורטלנד טרייל בלייזרס: העתיד שייך לצעירים, באתר וואלה, 6 באוקטובר 2014
↑  Damian Lillard's career high and record quarter aren't enough for Trail Blazers
↑  יאיר קטן, אולסטאר משלו: דמיאן לילארד נכנס לטירוף, באתר ynet, 11 בפברואר 2014
↑  שי לוי, ‏עם הבאזר: לילארד העיף את יוסטון עם סל מטורף, באתר ערוץ הספורט, 3 במאי 2014
↑  מערכת וואלה! ספורט‏, פורטלנד הביסה את גולדן סטייט, 51 נקודות לדמיאן לילארד, באתר וואלה, 20 בפברואר 2016
↑  "החקיין המושלם של סטף קרי": בארצות הברית מתלהבים מההצגה של לילארד, באתר וואלה, 8 במאי 2016
↑  59 נקודות לליארד, דוראנט חזר, שיקגו הסתבכה, הקליפרס חגגו, באתר וואלה, 9 באפריל 2017
↑  דוראנט "מרגיש שוב נורמלי", לילארד "הפסיכי" שובר שיאים בפורטלנד, באתר וואלה, 9 באפריל 2017
↑  סיכום המשחק בין פורטלנד לת'אנדר, באתר ESPN,‏ 24 באפריל 2019
↑  סיכום המשחק בין פורטלנד לווריורס, באתר ESPN,‏ 21 בינואר 2020
↑  יואב מודעי, ‏מעבר עצום ב-NBA: דמיאן לילארד במילווקי, באתר ערוץ הספורט, 27 בספטמבר 2023.
↑  ליל כוכבים. צפו: 186:211 למזרח על המערב במשחק האולסטאר, באתר ערוץ הספורט, 19 בפברואר 2024
↑  יואב מודעי, ‏ליל כוכבים. צפו: 186:211 למזרח על המערב במשחק האולסטאר, באתר ערוץ הספורט, 19 בפברואר 2024
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
| --- | --- |
בקרת זהויות :  LCCN: no2015139065  MusicBrainz: 3e85a4c2-14d4-4ae5-a988-b42c31802bb8  VIAF: 69144782989258846045   WorldCat (עם VIAF): 69144782989258846045 
לילארד זורק לסל במדי פורטלנד
לילארד (מימין) עם ג'ון וול במשחק ראווה של נבחרת ארצות הברית, 2014
קנבה

| --- | --- |

 נתונים כלליים
 מייסדים:  מלאני פרקינס, Cliff Obrecht 
 תקופת הפעילות:  2013–הווה (כ־12 שנים) 
 חברות בנות:  Pixabay  Pexels  Serif Europe 
 מיקום המטה:  סידני 
 הכנסות:  2,000,000,000 דולר אמריקאי (נכון ל־2023) 
  
 www.canva.com
 
קנבה (באנגלית: Canva) היא פלטפורמה לעיצוב גרפי מקוון. היא מאפשרת יצירת גרפיקה לתמונות, סרטונים, מצגות, פוסטרים, מסמכים, פוסטים ברשתות חברתיות ותכנים חזותיים אחרים. הפלטפורמה כוללת גם תבניות גרפיות מוכנות לשימוש, ומשלבת אפליקציות שונות, לרבות אפליקציות בינה מלאכותית.
הפלטפורמה חופשית לשימוש בסיסי, ומציעה גם פיצ'רים הזמינים למנויים בתשלום בלבד: Canva Pro ו-Canva for Enterprise. משתמשים יכולים לשלם גם עבור הדפסה ושליחה של מוצרים פיזיים.
קנבה בחינוך

מורים יכולים לשתף ולהפעיל תלמידים בפלטפורמה. ניתן לשתף עבודה כמטלות ישירות דרך קנבה או באמצעות מערכת ניהול למידה (LMS).
קנבה מאפשרת לתלמידים להציג את תהליכי הלמידה באמצעות פורמטים שונים, פרויקטים קבוצתיים, סרטונים, פוסטרים ועוד. גמישות זו עוזרת לתלמידים לפתח מיומנויות חיוניות ביצירתיות, תקשורת ושיתוף פעולה.
נגישות

קנבה מספקת כלי נגישות, שהמשתמשים יוכלו לייצר עיצובים נגישים. עם הכלים, משתמשים יכולים לזהות בעיות נגישות בעיצובים שלהם, ולטפל בהן מבלי להיות מומחים לנגישות.
שימוש בכלי הנגישות של קנבה אינו מבטיח עמידה בכל דרישות הנגישות, אך הוא מסייע בהשגתן. יוזמה זו היא חלק מהניסיון של קנבה להיות כלי העיצוב הנגיש בעולם.
היסטוריה

חברת קנבה נוסדה ב-28 ביוני 2012 בפרת' שבאוסטרליה על ידי מלאני פרקינס, קליף אוברכט וקמרון אדמס. נכון לשנת 2024 משתמשים בה כ-150,000,000 אנשים.
הערות שוליים

↑  Integrate Canva with your LMS
↑  שימוש בנגישות לעיצוב
↑  יעקב צדק, הכירו את קנבה - מה זה קנבה ומתי נוסדה, באתר מכללת צדק מדיה אקדמי, ‏2022-05-07
↑  יעל קנדר, הסטודנטית ששינתה את חוקי העיצוב הגרפי: הסיפור מאחורי Canva, באתר כלכליסט, 11 באפריל 2024
| --- | --- |
בקרת זהויות :  MusicBrainz: 82dfbf7a-763d-43d7-8671-9165f054ece1 
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
אורי בר-לב

| --- | --- |

 לידה:  1959 (בן 66 בערך) עין ורד
 מדינה:  ישראל ישראל
 השתייכות:   צבא הגנה לישראל    משטרת ישראל
 תקופת הפעילות:  1977 – 1989 (צה"ל)   1989 – 2011 (משטרה)
 דרגה:    סגן-אלוף  ניצב
 תפקידים בשירות
 מ"פ בחיל ההנדסה הקרבית  מפקד יחידת דובדבן בצה"ל  מפקד יחידת הגדעונים  מפקד ימ"ר ירושלים  ראש לשכת המפכ"ל  מפקד מרחב איילון  מפקד מרחב ירקון  סגן וממלא מקום מפקד מחוז המרכז  נציג משטרת ישראל במועצה לביטחון לאומי  ראש אגף המודיעין  מפקד מחוז דרום
 פעולות ומבצעים
   מלחמת לבנון הראשונה
 עיטורים
  עיטור השירות
אוריאל (אורי) בר-לב (נולד ב-1959) הוא ניצב בדימוס במשטרת ישראל, כיהן כמפקד מחוז דרום ונציג המשטרה והמשרד לביטחון הפנים בארצות הברית. היה מועמד לתפקיד מפכ"ל המשטרה. בין שאר תפקידיו, כיהן גם כמפקד יחידת דובדבן בצה"ל ויחידת הגדעונים.
ביוגרפיה

בר-לב נולד במושב עין ורד לעזרא ולמתי בריל. בגיל צעיר עבר עם משפחתו למושב משמר איילון, שם עסקו בגידול פרחים.
ב-1977 בר-לב התגייס לצה"ל ושירת בסיירת שקד. את מסלול הפיקוד עבר בהנדסה קרבית. בשנת 1980 היה מפקד פלוגה ופיקד על ארבעה לוחמים שנשלחו לפעולה מעבר לגבול. בגמר הפעולה המוצלחת, כשהם כבר שהו ברמת הגולן, התפוצץ אחד הממצאים אותו הביאו מהשטח וגרם לפציעת בר־לב וחייליו באורח קשה. הפיצוץ השאיר את בר־לב קטוע רגל מתחת לברך. לאחר השיקום חזר לשירות קבע כקצין אג"ם של חטיבת בנימין, ב-1987 התמנה למפקד יחידת דובדבן שבתקופתו הפכה מצוות לוחמים לגדוד, וכיהן בתפקיד עד שנת 1989. באותה תקופה התגורר בעפרה במשך כשלוש שנים.
בתום שירותו הצבאי גויס בר-לב על ידי יעקב טרנר למשטרת ישראל ונדרש להקמת יחידת הגדעונים, יחידת המסתערבים של משטרת ישראל, עליה פיקד בשנותיו הראשונות במשטרה. על פעילותו כמפקד יחידת המסתערבים המשטרתית הוענק לו בשנת 1992 עיטור השירות של משטרת ישראל.
במהלך שנותיו במשטרה, מילא שורת תפקידים: מפקד ימ"ר ירושלים, ראש לשכת מפכ"ל משטרת ישראל אסף חפץ, מפקד מרחב יפתח, מפקד מרחב ירקון, סגן וממלא מקום מפקד מחוז המרכז ונציג משטרת ישראל במועצה לביטחון לאומי. בשנת 2004 הוענקה לו דרגת ניצב עם מינויו לראש אגף המודיעין של המשטרה, תפקיד בו החל להפנות משאבים למאבק בפשע המאורגן בישראל. חודשים ספורים לאחר מכן מונה למפקד המחוז הדרומי, עליו פיקד במהלך ביצוע תוכנית ההתנתקות.
בשנת 2006 נבחר לאיש השנה של קשת ומעריב ובשנת 2007 הוענק למחוז הדרומי בראשות בר-לב אות ראש הממשלה בגין צמצום הפשיעה במרחב נגב שיצרה את התשתית ההכרחית לפעילות כלכלית ועסקית תקינה באזור.
בשנת 2008 הודיע השר לביטחון פנים, אבי דיכטר, על כוונתו לסיים את שירותו של בר-לב במשטרה, לאחר שסירב לצאת לתקופת לימודים, כשהוא כבר מחזיק בשני תארים. אולם, באפריל 2009 הורה השר לביטחון פנים יצחק אהרונוביץ' למנות את בר-לב לנספח משטרת ישראל בארצות הברית.
ב-18 בנובמבר 2010 החליט היועץ המשפטי לממשלה, יהודה ויינשטיין, לפתוח בחקירה נגד בר-לב בחשד להטרדה מינית של ד"ר אורלי אינס, יועצת חיצונית למשרד לביטחון פנים. בעקבות החקירה הודיע בר-לב על הסרת מועמדותו לתפקיד המפכ"ל באופן וולנטרי ובחר לצאת לחופשה. ב-4 באפריל 2011 הודיעה המחלקה לחקירות שוטרים על סגירת תיק החקירה נגד בר לב. לאחר שקיבלה את טענתו של בר-לב כי לא הייתה במעשיו כוונה מינית. ב-7 באפריל 2011 החליט היועץ המשפטי לממשלה יהודה ויינשטיין לסגור סופית את תיק החקירה, בהחלטתו נקבע כי "אין עוד הצדקה למיצוי ההליכים בפרשה זו, זאת גם לאחר שבר לב התנצל בפני המתלוננת והודיע על פרישתו מהמשטרה. לאחר סגירת התיק, המשיך בר-לב לשרת במשטרת ישראל בתפקיד נספח לביטחון פנים ולאחר מכן פרש על פי בקשתו.
מאז פרישתו מהמשטרה בר-לב הוא איש עסקים בעל מספר חברות המקיימות קשרים ומספקות שירות בשוק הבינלאומי ומכהן כיושב ראש עמותת חלצ - החטיבה הישראלית הלאומית לאיתור חילוץ והצלה. בשנת 2023 התפרסם תחקיר בתוכנית "חשיפה" לפיו בר-לב והעבריין המורשע אשר בן עוז, היו מעורבים לכאורה בהונאה של המיליונרית מישל ארליך.
חיים אישיים

לבר-לב ארבעה ילדים. מתגורר במושב משמר איילון.
הערות שוליים

↑  ערן נבון, קצין או ג'נטלמן?, באתר ישראל היום, 26 בנובמבר 2010.
↑  עמיר רפפורט, הרגיש והנחוש, באתר nrg‏, 16 בספטמבר 2005.
↑  אלישיב רייכנר, קו בר לב, מקור ראשון, 29 ביולי 2005. השנים המדויקות בהן התגורר ביישוב ככל הנראה שונות מהמצוין בכתבה זאת; יואל אליצור, קיץ תשס"ה - מכתבים שלא נענו, אתר קטיף.נט
↑  עמיר רפפורט, הרגיש והנחוש, באתר nrg‏, 16 בספטמבר 2005
↑  אות הוקרה, למחוז הדרומי על תרומתו הייחודית לכלכלת הדרום, 4 בנובמבר 2007, ארכיון המשרד לביטחון פנים
↑  אפרת וייסן, דיכטר לניצב בר-לב: אפטר אותך, לאחר שימוע, באתר ynet, 31 באוגוסט 2008
↑  יערה מייטליס, אורי בר לב ימונה לנציג המשטרה בארצות הברית, באתר ערוץ 7, 13 באפריל 2009
↑  אלי סניור ואביעד גליקמן, ניצב בר-לב: לא רוצה להיות מפכ"ל, יוצא לחופש, באתר ynet, 28 בנובמבר 2010
↑  אבי אשכנזי, מח"ש הודיעה לאינס: התיק נגד בר לב נסגר, באתר nrg‏, 4 באפריל 2011.
↑  תומר זרחין, ניצב בר-לב התנצל בפני הד"ר אינס ווינשטיין סגר את תיק החקירה נגדו, באתר הארץ, 8 באפריל 2011
↑  עדנה אדטו והדס שטייף, ניצב בר־לב התנצל ויפרוש מהמשטרה, באתר ישראל היום, 8 באפריל 2011
↑  אורי בר-לב צבע אדום לשיטפונות עכשיו!, באתר ידע
אבי קורניק

| --- | --- |

אבי קורניק, יולי 2010
 לידה:  2 במאי 1983 (בן 41) תל אביב-יפו, ישראל 
 מדינה:  ישראל 
 פרופיל ב-IMDb
 
אברהם (אבי) קורניק (נולד ב-2 במאי 1983) הוא מנחה טלוויזיה ושחקן ישראלי.
ביוגרפיה

קורניק למד בבית הספר התיכון "אליאנס" בתל אביב במגמת תיאטרון. בשנת 2000 התראיין עם אנשים בבית ספרו בתוכנית החדשות של  הערוץ הראשון ״מבט״ התראיין בנושא טלפון סלולרי. כשהיה בן 15–16 היה חבר בלהקת הנוער "השכנים של צ'יץ'".
את שירותו הצבאי עשה בחיל המודיעין.
הוא בעל תואר ראשון בתיאטרון מאוניברסיטת תל אביב. נוסף על כך הוא בוגר בית הספר למשחק "ניסן נתיב", ולמד במחזור (2005–2008) שבו למדו גם יובל שרף, ידידיה ויטל ושלומי אברהם.
קריירה

בשנת 2001 החל לשחק בהצגה "המחסן של הספרים" בתיאטרון הבימה ושיחק בתפקידים קטנים בסדרות הטלוויזיה בפסטיגל 1996 בערוץ 2 לצד משה איבגי וב"קרב בדרך לירושלים" בערוץ הראשון. כמו כן, הנחה פינת קולנוע בתוכנית הטלוויזיה "חדש בעיניים" של הטלוויזיה החינוכית.
קורניק השתתף בפרסומות לחטיף השוקולד של ורד הגליל "קליק", לחברת כרטיסי האשראי ישראכרט, לבנק הפועלים ולרשת האופנה "קרייזי ליין", וגם השתתף בפרומו של ערוץ 10 הניסיוני בתחילת דרכו.
בשנים 2005-2014 גילם את דמותו של אבי מוסקוביץ', גאון מחשבים ובן זוגה של מיקה (שירה וילנסקי), במשך חמש עונות בסדרת הטלוויזיה לנוער "השמיניה" מבית היוצר של גיורא חמיצר, בערוץ הילדים לצופי HOT.
בשנת 2007 שיחק בתפקיד אורח בסדרה "אולי הפעם" המשודרת בערוץ yes ישראלי בתפקיד גבר חרדי צעיר. הוא שיחק בסרט הקולנוע "מפטיר" בבימויו של דויד בן ארי, ובטלנובלה של HOT "בובות" בתפקיד שגיא דונוביץ, כתב ורכילאי בעולם האופנה.
בשנת 2008 לוהק לתפקיד אורח בעונה השנייה של סדרת הדרמה "המקום" מבית ערוץ 10.
בשנת 2009 שיחק במחזה "גרטרוד – הצעקה" מאת האוורד בארקר וגילם את המלט בסטודיו למשחק של ניסן נתיב בתל אביב.
בשנים 2009-2010 שיחק בתפקיד ראשי בסדרת הערפדים "חצויה" ששודרה בערוץ הילדים של HOT בתור גיא רוזן, אחיה הצעיר של אלה (עמית פרקש).
בשנת 2010 גילם קורניק את הנסיך במחזמר לחנוכה "אנה ומלך סיאם" בתיאטרון אורנה פורת לילדים ולנוער.
בשנת 2011 גילם את עצמו בסדרת הספין אוף "חצויה – הדבר האמיתי". באותה השנה התמודד בשעשועון של ערוץ 2 ״1 נגד 100״ שהנחה אברי גלעד.
בשנת 2012 שיחק בהצגה על השואה "מרד גטו ורשה" של תיאטרון גבעתיים, בתור הדמות הראשית, שרוליק, יהודי שמתאהב בנדיה, נוצרייה, נשלח לגטו ומגלה בסופו של דבר שגם היא יהודייה, וזאת על כל סיפור גטו ורשה.
בשנת 2013 השתתף במופע חנוכה ענק בשם "ג'ט לג" לצד הראפר ארז שרון "איזי", עידו בי וצוקי, לירן כוהנר ואסף גורן. ובאותה שנה חזר לגלם את דמותו של אבי מוסקוביץ' בסדרת הנוער "השמיניה הדור הבא" למשך 2 עונות נוספות.
בין 2014-2015 השתתף כמבקר הקולנוע בתוכנית היומית "בקטע טוב" בערוץ 24 בהנחיית הדר לוי ונאור אורמיה ולאחר מכן גם בתוכנית "הבילויים" בהנחיית אסף אטדגי ועינת ארליך. בשנת 2015 שיחק בסרט התיעודי "סבנה" שמבוסס על אירוע אמיתי וגילם את דמותו של בנימין נתניהו בצעירותו.
בשנת 2016 השתתף קורניק בסרט "החטאים" לצד ג'וי ריגר, נלי תגר ועוד.
בשנת 2017 החל לשחק בהצגה "הלב האמיץ של אירנה סנדלר", שם הוא מגלם את דמותו של שלוימל'ה, ילד יהודי בן 10 שגר ברחוב יחד עם אחיו הגדול בזמן מלחמת העולם השנייה. בשנה זו הגיש תוכנית לייט נייט בקשת 12 "חי בסרט".
בשנת 2018 דיבב בסרט "השועל הרשע וסיפורים נוספים".
בשנת 2019 הופיע במופע "Play פסטיגל", לאחר ששנה קודם לכן לקח חלק בצילומי סרט הפרסום המקדים למופע. החל מאפריל של אותה השנה מנחה קורניק את מגזין התרבות "מה הלוז?" בקשת 12. העונה הראשונה הסתיימה במרץ 2020. העונה השנייה עלתה לשידור ביוני 2021 עם הצטרפותה של מעיין אדם לצדו של קורניק.
בשנת 2020 שיחק בסרטם של מתן גוגנהיים ואסף אבירי "שאיפה לחיים" לצד שלמה בראבא וג'וי ריגר. באותה שנה שב להופיע בפסטיגל "My פסטיגל".
בשנת 2021 שיחק בסדרת הנוער "פלמ"ח" ששודרה בYes בתפקיד איתן לבני.